Sjednica Upravnog odbora Lokalne akcijske grupe Vuka-Dunav, održana je dana 26. listopada 2018. godine u 8:30 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**Sa 25. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 8:30 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić,
3. Ana Buljan, KUD „I.K.Adamović“ Čepin,
4. Marija Horvatek, KUD „Klasje Slavonije“ Antunovac,
5. Zdenko Đerđ, PVZ Fructus,
6. Mario Vila, OPG Mario Vila,
7. Davor Tubanjski, Općina Antunovac,
8. Ivan Žeravica, Općina Čepin,
9. Damir Maričić, Općina Vuka,
10. Domagoj Tokić, NK“Vitez 92“ Antunovac,
11. Maja Magdika, PVZS „Agro Vladislavci“,
12. Blaženka Marinković,
13. Gojko Leventić, OPG Leventić,
14. Stipe Modrić, Udruga veterana vojne policije iz Domovinskog rata OBŽ

Za zapisničara je izabrana Ivana Čik, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

DNEVNI RED

1. Usvajanje zapisnika sa 24. sjednice Upravnog odbora,
2. Upoznavanje članova Upravnog odbora sa obustavljanjem prijavljene LRS,
3. Prijedlog odluke o izmjeni Lokalne razvojne strategije 2014. – 2020.,
4. Prijedlog odluke o usvajanju prijedloga Akcijskog plana provedbe LRS Lokalne akcijske grupe Vuka-Dunav,
5. Odluka o izmjeni 1. LAG Natječaja,
6. Utvrđivanje provedbe pisanog postupka odabira projekata,
7. Utvrđivanje postojanja sukoba interesa svakog pojedinačnog člana Upravnog odbora koji je glasovao na sjednici Upravnog odbora,
8. Utvrđivanje sektorske zastupljenosti sukladno nadređenom sektorskom okviru (provjera da niti jedna interesna skupina (javni, civilni, gospodarski sektor) ne posjeduje više od 49% glasačkih prava prilikom odlučivanja),
9. Prijedlog odluke o provedbi pojedinačnog glasovanja,
10. Razmatranje prijedloga i donošenje Odluke o utvrđivanju privremene rang liste za projekte pristigle na 1. LAG Natječaj,
11. Prijedlog odluke o rezultatu administrativne kontrole projekata pristiglih na 1. LAG Natječaj,
12. Prijedlog odluke o primanju u članstvo LAG-a Vuka-Dunav,
13. Informiranje o prikupljanju prijava za besplatna školovanja – projekt EduAkcija,
14. Razno.

Ad1: USVAJANJE ZAPISNIKA SA 24. SJEDNICE UPRAVNOG ODBORA

Članovi Upravnog odbora LAG-a Vuka-Dunav u materijalima za sjednicu Upravnog odbora dobili su zapisnik sa 24. sjednice UO LAG-a Vuka-Dunav. Predsjednik Upravnog odbora Marjan Tomas otvara ovu točku dnevnog reda te otvara raspravu. Budući da rasprave nije bilo, Predsjednik daje zapisnik na glasanje, a nakon glasovanja konstatira da je zapisnik sa 24. sjednice upravnog odbora jednoglasno prihvaćen.

Ad2: UPOZNAVANJE ČLANOVA UPRAVNOG ODBORA SA OBUSTAVLJANJEM PRIJAVLJENE LRS

Predsjednik Upravnog odbora otvara ovu točku dnevnog reda, te daje riječ Voditeljici LAG-a Ivani Čik, koja objašnjava da dolazi do izmjene alokacije na Podmjeri 7.4., pošto je u prijavljenoj LRS prijavljen na spomenutoj mjeri samo jedan projekt. Jedan projekt je prijavljen pošto se LAG planirao aplicirati sam na svoj natječaj, kako bi na svih 8 JLS izgradio i opremio dječja igrališta. No, kako prema Pravilniku za Mjeru 7, Podmjeru 7.4. to nije moguće, ukoliko LAG Vuka-Dunav nije vlasnik svih 8 čestica na kojima bi se na području LAG-a gradila dječja igrališta, potrebno je izmijeniti alokaciju sredstava na podmjeri 7.4., te umjesto 1 projekta povećati na 8 projekata. Predsjednik Upravnog odbora otvorio je raspravu, no rasprave nije bilo.

Ad3: PRIJEDLOG ODLUKE O IZMJENI LOKALNE RAZVOJNE STRATEGIJE 2014.-2020.

Predsjednik Upravnog odbora otvara ovu točku dnevnog reda, te nastavno na prethodnu točku dnevnog reda i obrazloženje, Voditeljica LAG-a Ivana Čik još jednom napominje da je nova izmjena nastala u broju projekata na Podmjeri 7.4. Predsjednik UO otvara raspravu. Obzirom da nije bilo rasprave po ovoj točki dnevnog reda, točka je dana na glasanje i jednoglasno je izglasana.

Ad4:PRIJEDLOG ODLUKE O USVAJANJU PRIJEDLOGA AKCIJSKOG PLANA PROVEDBE LRS LOKALNE AKCIJSKE GRUPE VUKA-DUNAV

Predsjednik Upravnog odbora otvorio je ovu točku dnevnog reda. Riječ je dao Voditeljici LAG-a Vuka-Dunav, koja je isprezentirala prisutnim članovima koje su izmjene, te pojasnila kompletan Akcijski plan provedbe LRS. Nakon izlaganja, Predsjednik Upravnog odbora otvorio je raspravu, no kako rasprave nije bilo, točka dnevnog reda dana je na glasanje, te je jednoglasno usvojena.

Ad5: ODLUKA O IZMJENI 1. LAG NATJEČAJA

Predsjednik Upravnog odbora otvara ovu točku dnevnog reda i obrazlaže kako je promjenom akcijskog plana došlo i do promjene broja projekata, tj do povećanja alokacije na podmjeri 6.3, odnosno Tipu operacije 1.3.3. za koji je LAG Vuka-Dunav raspisao natječaj. Natječaj se mijenja na stranici 3, 1. Opće odredbe, 1.1. Predmet, svrha i raspoloživa sredstva Natječaja, u dijelu teksta: „Raspoloživa sredstva: 1.669.387,50 HRK“ i glasi: „Raspoloživa sredstva 2.003.265,00 HRK“, dok se ostali dijelovi natječaja za provedbu Tipa operacije 1.3.3. „Potpora razvoju malih poljoprivrednih gospodarstava“ ne mijenjaju. Obrazloženo je i da su na snagu stupile izmjene Pravilnika o provedbi podmjere 19.2. „Provedba operacija unutar CLLD strategije“, Podmjere 19.3. „Priprema i provedba aktivnosti suradnje LAG-a“ i Podmjere 19.4. „Tekući troškovi i animacija“ unutar Mjere 19 „Potpora lokalnom ravoju u okviru LEADER (CLLD-lokalni razvoj pod vodstvom zajednice)“ iz Programa ruralnog razvoja Republike Hrvatske za razdoblje 2014.-2020., kojim se LAG-ovima omogućuje retroaktivno povećanje alokacije za već raspisani 1. LAG Natječaj, a sve zbog velikog interesa na terenu. Nakon izlaganja, Predsjednik Upravnog odbora otvorio je raspravu, no kako nije bilo rasprave, ova točka dnevnog reda dana je na glasovanje, te je jednoglasno usvojena.

Ad6: UTVRĐIVANJE PROVEDBE PISANOG POSTUPKA ODABIRA PROJEKATA

Od tri (3) člana koji nisu mogli prisustvovati sjednici Upravnog odbora, dva (2) člana su imala pravo glasovanja, no niti jedan član se nije izjasnio za pisanu proceduru glasovanja.

Ad7: UTVRĐIVANJE SUKOBA INTERESA SVAKOG POJEDINOG ČLANA UPRAVNOG ODBORA KOJI JE GLASOVAO NA SJEDNICI UPRAVNOG ODBORA

Predsjednik Upravnog odbora otvorio je ovu točku dnevnog reda, te je razmotreno moguće postojanje sukoba interesa između nositelja projekata i članova Upravnog odbora.

Od prisutnih četrnaest (14) članova Upravnog odbora, nije utvrđeno postojanje sukoba interesa niti kod jednog člana.

Jedna od tri (3) člana koji nisu prisutni, Ljubica Šunić, zatražila je izuzeće prilikom donošenja svih Odluka vezanih za 1. LAG Natječaj, zbog postojanja sukoba interesa sa OPG Šunić Ljubica.

Ad8: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU ( PROVJERA DA NITI JEDNA INTERESNA SKUPINA (JAVNI, CIVILNI I GOSPODARSKI SEKTOR) NE POSJEDUJE VIŠE OD 49% GLASAČKIH PRAVA PRILIKOM ODLUČIVANJA)

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo četrnaest (14) članova i svih 14 članova su fizički prisutni na sjednici.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 4 predstavnika | 5 predstavnika |
| 35,7% | 28,6% | 35,7% |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke.

Ad9: PRIJEDLOG ODLUKE O PROVEDBI POJEDINAČNOG GLASOVANJA

Predsjednik Upravnog odbora LAG-a Vuka-Dunav, Marjan Tomas, otvorio je ovu točku dnevnog reda, te dao riječ Voditeljici LAG-a, koja je objasnila kako se glasovanje za prijavitelje na 1. LAG Natječaj za T.O. 1.3.3. može provesti na dva načina, pojedinačno ili grupno.

Budući da je zadovoljena sektorska zastupljenost, predloženo je pojedinačno glasovanje o odabiru projekata, te da se utvrdi Privremena rang lista.

Nakon objašnjavanja glasovanja, otvorena je rasprava. Kako rasprave nije bilo, jednoglasno je donesena odluka o pojedinačnom glasovanju.

Ad10: RAZMATRANJE PRIJEDLOGA I DONOŠENJE ODLUKE O UTVRĐIVANJU PRIVREMENE RANG LISTE ZA PROJEKTE PRISTIGLE NA 1. LAG NATJEČAJ

Predsjednik Upravnog odbora otvara ovu točku dnevnog reda, te daje riječ Voditeljici LAG-a, Ivani Čik, koja je upoznala nazočne članove Upravnog odbora sa ukupnom procedurom i postupkom provedbe Analize 1 i Analize 2 za pristigle projekte. Svi članovi Upravnog odbora LAG-a Vuka-Dunav dobili su prijedlog rang liste, na kojoj su prijavitelji posloženi prema broju bodova, te datumu prijave. Točka dnevnog reda dana je na raspravu, no kakao nije bilo rasprave, jednoglasno je donesena Odluka o utvrđivanju privremene rang liste

Ad11:PRIJEDLOG ODLUKE O REZULTATU ADMINISTRATEIVNE KONTROLE PROJEKATA PRISTIGLIH NA 1. LAG NATJEČAJ

Predsjednik Upravnog odbora otvara ovu točku dnevnog reda. Voditeljica LAG-a obrazlaže da je za 11 projekata potrebno donijeti Odluku o rezultatu administrativne kontrole, pošto je došlo do korekcija bodova i projektnih aktivnosti pri ocjenjivanju samih projekata. Za deset projekata predložene su odluke o rezultatu administrativne kontrole zbog smanjenja broja bodova u odnosu na bodove koji su zatraženi, dok je projekt OPG-a Palfi isključen i zbog smanjenja financijskih sredstava za kupovinu zemljišta čime je pao ispod minimalnog iznosa projekta čime je postao neprihvatljiv prijavitelj.

Odluka o rezultatu administrativne kontrole izdaje se za 11 Korisnika:

1. OPG IVANKOVIĆ ANTONIO, evidencijski broj prijavitelja T.O.1.3.3./18-17, OIB: 54887783891, Osječka 53, 31403 Vuka,
2. OPG GICI MIROSLAV, evidencijski broj prijavitelja T.O.1.3.3./18-13, OIB: 8897257377, Kralja Zvonimira 112, 31216 Antunovac,
3. OPG LJUBICA ŠUNIĆ, evidencijski broj prijavitelja t.o.1.3.3./18-27, OIB: 74340413923, Kneza Trpimira 7, 31220 Višnjevac,
4. OPG MILIČIĆ REGINA, evidencijski broj prijavitelja T.O.1.3.3./18-28, OIB 02606317116, Školska 5A, 31216 Antunovac,
5. OPG POVAŽANJ STANOJKA, evidencijski broj prijavitelja T.O.1.3.3./18-10, OIB 67665814967, Matije Gupca 27, 31205 Aljmaš,
6. OPG LASTAVICA SANDRA, evidencijski broj prijavitelja T.O.1.3.3./18-15, OIB 77359159460, Bana Josipa Jelačića 99c, 31226 Dalj,
7. OPG KOVAČ MARIJA, evidencijski broj prijavitelja T.O.1.3.3./18-18, OIB 52111557848, Kralja Tomislava 190, 31404 Vladislavci,
8. OPG JURKIĆ ŽELJKA, evidencijski broj prijavitelja T.O.1.3.3./18-23, OIB 96460241799, Ulica Kralja Zvonimira 31, 31216 Antunovac,
9. OPG ŽAKLINA ZATTHERINI, evidencijski broj prijavitelja T.O.1.3.3./18-25, OIB 83980854348, Ulica Hrvatske Republike 49, 31216 Antunovac,
10. OPG DIZDAR MARINA, evidencijski broj prijavitelja T.O.1.3.3./18-26, OIB 38981938116, Duga ulica 193A, 31216 Ivanovac,
11. OPG PALFI IVICA, evidencijski broj prijavitelja T.O.1.3.3./18-22, OIB 51071537536, Josipa Kozarca 15, 31221 Josipovac.

Predsjednik Upravnog odbora daje točku dnevnog reda na raspravu. Rasprave nije bilo, te je točka dnevnog reda jednoglasno izglasana.

Ad12: PRIJEDLOG ODLUKE O PRIMANJU U ČLANSTVO LAG-a VUKA-DUNAV

Predsjednik Upravnog odbora Marjan Tomas otvara 12. točku dnevnog reda. OPG Jurkić Željka i OPG Lastavica Sandra podnijeli su zahtjev za članstvom u LAG-u Vuka-Dunav, te obrazlaže da je LAG-u u cilju prihvatiti članove koji će aktivno sudjelovati u radu LAG-a. Točka dnevnog reda dana je na raspravu, no kako rasprave nije bilo ova točka dnevnog reda je jednoglasno usvojena.

Ad13: INFORMIRANJE O PRIKUPLJANJU PRIJAVA ZA BESPLATNA ŠKOLOVANJA – PROJEKT EDUAKCIJA

Predsjednik upravnog odbora otvorio je ovu točku dnevnog reda, te je objasnio članovima da je Učilište Studium preko projekta EduAkcija osiguralo besplatne prekvalifikacije i osposobljavanja i da sada prikuplja kandidate koji bi se željeli besplatno kvalificirati ili osposobiti za zanimanje kuhar, konobar, barmen i za jednostavne poslove u kuharstvu.

LAG Vuka-Dunav objavio je obavijest, o prikupljanju kandidata za besplatna školovanja, na svojim facebook i web stranicama, te je sve zainteresirane uputio na Studium Učilište.

Točka dnevnog reda dana je na raspravu, no kako rasprave nije bilo, točka je jednoglasno izglasana.

Ad14: RAZNO

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 9:10.

URBROJ: UO/18-63

U Antunovcu, dana 26. listopada 2018.godine

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Zdenko Đerđ | |